钦定古今图书集成/历象汇编/岁功典/第057卷 > 《农政全书》 > 秋气十八候
## 钦定古今图书集成/历象汇编/岁功典/第057卷 > 《农政全书》 > 秋气十八候

立秋之节，首五日凉风至，次五日白露降，后五日寒
蝉鸣，次处暑气，首五日鹰乃祭鸟，次五日天地始肃，
后五日禾乃登。次仲秋白露之节，首五日鸿雁来，次
五日元鸟归，后五日群鸟养羞。次秋分气，初五日雷
乃收声，次五日蛰虫坏户，后五日水始涸。次季秋寒
露之节，初五日鸿雁来宾，次五日雀入大水为蛤，后
五日菊有黄花，次霜降气，“初五日豺乃祭兽，次五日
草木黄落，后五日蛰虫咸俯。凡此六气一十八候，皆
秋气正收敛之令。”